Diari Oficial de la Generalitat Valenciana


Sumari del DOGV 8706, del 27-12-2019 (2019/12130)

RESOLUCIÓ de 5 de desembre de 2019, del president de l'Institut Valencià de Cultura, mitjançant la qual es dona publicitat a l'acord del Consell de Direcció de l'entitat, adoptat en la reunió celebrada el 10 de maig del 2019, pel qual s'aprova l'oferta pública d'ocupació per a l'any 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8706

Data del DOGV
:   27-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/12628


Data del document
:   05-12-2019

Organisme emissor
:   Institut Valencià de Cultura

Tipus de document
:   Resolució

Descriptors 

:   * concurs administratiu

RESOLUCIÓ de 5 de desembre de 2019, del president de l'Institut Valencià de Cultura, mitjançant la qual es dona publicitat a l'acord del Consell de Direcció de l'entitat, adoptat en la reunió celebrada el 10 de maig del 2019, pel qual s'aprova l'oferta pública d'ocupació per a l'any 2019. [2019/12652]  
Des de la publicació de la Llei 1/2013, de 21 de maig, de la Generalitat, de mesures de reestructuració i racionalització del sector públic empresarial i fundacional de la Generalitat, no s'han produït processos selectius per a l'ingrés en llocs de treball de l'Institut Valencià de Cultura que reuniren els requisits d'igualtat, mèrit, capacitat i publicitat exigibles en dret.  
És evident que urgeix reduir la situació de precarietat del personal de l'Institut Valencià de Cultura i iniciar processos graduals de consolidació d'ocupació, dins dels límits establits per la normativa aplicable.  
  
L'article 36.3 de la Llei de pressupostos de la Generalitat per a l'exercici 2019 (Llei 28/2018, de 28 de desembre, modificada pel Decret llei 3/2018, de 13 de juliol, del Consell) que reprodueix la norma corresponent de la Llei de pressupostos de l'Estat, limita la incorporació de nou personal mitjançant processos de selecció a una taxa de reposició d'efectius que ha de respectar les disponibilitats pressupostàries del capítol I dels corresponents pressupostos de despeses i que, segons els sectors o àmbits d'actuació, va del 100 % al 75 %.  
  
Els criteris per al càlcul d'aquesta taxa són els definits en el paràgraf segon de l'apartat 1.7 de l'article 19 de la Llei 6/2018, de 3 de juliol, de pressupostos generals de l'Estat per a l'any 2018 (pressupostos prorrogats per a l'any 2019), segons el qual «No computen dins del límit màxim de places derivat de la taxa de reposició d'efectius les places que es convoquen per a la seua provisió mitjançant processos de promoció interna i les corresponents al personal declarat indefinit no fix mitjançant sentència judicial».  
Aquests mateixos criteris figuren en la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat, en matèria de criteris generals d'aplicació a les ofertes d'ocupació pública i les convocatòries corresponents en el sector públic instrumental de la Generalitat, com també en l'apartat quart de la Resolució de 15 de maig de 2018, del director general de Sector Públic, Model Econòmic, i Patrimoni, pel qual es disposa la publicació de l'acord de la Comissió de Diàleg Social del Sector Públic Instrumental de la Generalitat relatiu a criteris per a la reducció de temporalitat del sector públic instrumental de la Generalitat i l'oferta d'ocupació pública per al període 2017-2019.  
  
L'Acord de legislatura signat el 9 de juny de 2016 dins de la Mesa General de Negociació del personal funcionari, estatutari i laboral de la Generalitat i l'Acord de 5 d'octubre de 2018, del Consell, de ratificació de l'acord de la Mesa Sectorial de Funció Pública per al desenvolupament de les ofertes d'ocupació pública i el Pla d'estabilitat en l'ocupació pública 2017-2020, permeten l'aprovació d'una oferta pública d'ocupació que inclou el màxim nombre possible de llocs de treball, tant respecte de la taxa de reposició com de les taxes addicionals previstes per a estabilitzar l'ocupació temporal.  
Finalment, i en compliment del que es disposa en l'article 8 del conveni col·lectiu aplicable al personal laboral de l'Institut Valencià de Cultura, aquesta oferta d'ocupació pública s'ha comunicat a la representació dels treballadors, ha sigut aprovada pel Consell de Direcció de l'entitat en la reunió celebrada el 10 de maig de 2019 i ha obtingut informe favorable de la Conselleria d'Hisenda i Model Econòmic, d'acord amb el que s'estableix en l'article 36 de la Llei de Pressupostos de la Generalitat per a l'exercici 2019 (Llei 28/2018, de 28 de desembre) modificat pel Decret llei 3/2018, de 13 de juliol, del Consell, que reprodueix la norma corresponent de la Llei de Pressupostos de l'Estat.  
  
Per tot això, en virtut de les competències que li atribueix l'article 4.f del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, del Consell, pel qual s'aprova el Reglament d'organització i funcionament de CulturArts Generalitat, modificat pel Decret 141/2014, de 5 de setembre, i pel Decret 124/2016, de 30 de setembre, el 10 de maig de 2019 el Consell de Direcció de l'Institut Valencià de Cultura va adoptar l'acord següent:  
  
  
1. Aprovació de l'oferta d'ocupació pública  
S'aprova l'oferta d'ocupació pública de 2019 per a seleccionar el personal de l'Institut Valencià de Cultura en els termes que estableix aquest acord.  
  
2. Contingut de l'oferta d'ocupació pública  
a) L'oferta d'ocupació pública que s'aprova està constituïda per 33 places vacants de caràcter estructural dotades econòmicament en el pressupost de l'Institut Valencià de Cultura i, així mateix, disposa d'un informe favorable de la Conselleria d'Hisenda i Model Econòmic, amb dates: 12 de novembre de 2019 i 3 de desembre de 2019. L'oferta d'ocupació pública té la següent composició:  
- 14 places que compleixen els requisits de taxa addicional d'estabilització.  
- 4 places de taxa de reposició ordinària.  
- 15 places que no computen a l'efecte de taxa de reposició, per haver adquirit la condició d'indefinits no fixos per sentència judicial.  
  
b) El total de l'oferta ascendeix a 33 places de naturalesa laboral distribuïdes de la manera següent:  
  
Núm. lloc   
RLT Denominació Classificació  
55 Tècnic/a mitjà/ana en gestió cultural B22 E032  
58 Tècnic/a mitjà/ana en comunicació i xarxes socials B22 E032  
64 Mestre/a coreogràfic/a Sense classificació  
65 Mestre/a coreogràfic/a Sense classificació  
71 Cap coordinador/a de maquinària B/C 20 E038  
91 Tècnic/a de so C17 E035  
119 Cantant del cor Sense classificació  
121 Cantant del cor Sense classificació  
123 Cantant del cor Sense classificació  
125 Cantant del cor Sense classificació  
131 Cantant del cor Sense classificació  
141 Cantant del cor Sense classificació  
147 Cantant del cor Sense classificació  
152 Cantant del cor Sense classificació  
158 Cantant del cor Sense classificació  
162 Cantant del cor Sense classificació  
183 Taquiller/a ordenança E12 E016  
189 Ajudant de manteniment E12 E015  
240 Tècnic/a d'il·luminació C17 E035  
241 Tècnic/a d'il·luminació C17E035  
242 Tècnic/a de maquinària C17E035  
243 Tècnic/a de maquinària C17E035  
244 Ajudant serveis generals E12E015  
245 Ajudant serveis generals E12E015  
246 Ajudant serveis generals E12E015  
247 Auxiliar d'unitats artístiques D14E016  
248 Operador/a d'equips Grup IX  
249 Documentalista Grup VII  
250 Documentalista Grup VII  
251 Documentalista Grup VII  
252 Documentalista Grup VII  
253 Documentalista Grup VII  
254 Documentalista Grup VII  
Total: 33 places  
  
  
  
3. Pla d'estabilització  
Totes les places assenyalades anteriorment s'incardinen en el marc d'un pla d'estabilització, en els termes assenyalats per la legislació vigent, a excepció de les següents: 55, 58, 71 i 189.  
  
4. Promoció interna  
En els termes previstos en l'apartat tercer del II Acord de la Comissió de Diàleg Social del Sector Públic Instrumental de la Generalitat, en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat, serà d'aplicació el que s'estableix en aquest, a l'efecte de la reserva de places vacants a promoció interna.  
  
5. Forma de provisió  
Els procediments que es convoquen en execució de l'oferta adoptaran el sistema de concurs oposició i el contingut de les proves tindrà relació amb els procediments, tasques i funcions habituals dels llocs objecte de cada convocatòria. En la fase de concurs es valorarà, entre altres mèrits, el temps de serveis prestats en l'Institut Valencià de Cultura en els llocs de treball objecte de la convocatòria.  
  
  
6. Convocatòries i termini de desenvolupament de l'oferta  
De conformitat amb el que es disposa en l'article 36.9 de la Llei 28/2018, de 28 de desembre, de pressupostos de la Generalitat per a l'exercici 2019 i amb el que s'estableix en l'article 46 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, es convocaran i resoldran els processos selectius corresponents a l'oferta d'ocupació pública que s'aprova, en el termini improrrogable de tres anys des de la publicació de l'oferta en el Diari Oficial de la Generalitat Valenciana.  
  
7. Desenvolupament dels processos selectius per a persones amb diversitat funcional  
Les proves selectives destinades a persones amb diversitat funcional tenen idèntic contingut que les establides per a les altres persones aspirants, sense perjudici de les adaptacions i els ajustos raonables necessaris de temps i mitjans per a la realització de les proves, a fi d'assegurar que les persones amb diversitat funcional participen en el procés en condicions d'igualtat.  
  
8. Mesures per a promoure la igualtat de gènere  
Les convocatòries han d'incloure com a primer criteri de desempat, la resolució en favor del sexe que estiga infrarepresentat dins del col·lectiu de persones que formen part de la categoria objecte de la convocatòria.  
  
9. Facultats d'aplicació i execució  
S'autoritza la persona titular de la Direcció General de l'Institut Valencià de Cultura per a l'aplicació i l'execució d'aquesta oferta pública d'ocupació.  
  
València, 5 de desembre de 2019.- El president de l'Institut Valencià de Cultura: Vicent Marzà Ibáñez.